Două sute trei din cele 208 echipe naționale de fotbal afiliate FIFA la moment, au participat în faza calificărilor, care a început pe 15 iunie 2011 și s-a terminat pe 20 noiembrie 2013. 24 din cele 32 de echipe calificate la turneul final au fost prezente și la ediția precedentă, iar unica debutantă este Bosnia și Herțegovina, care s-a calificat pentru prima dată ca țară independentă. Columbia s-a calificat la Campionatul Mondial după 16 ani de absență, în timp ce Rusia și Belgia după 12 ani de absență; Croația, Ecuador, Costa Rica și Iran s-au întors după ce au lipsit doar odată de la un turneu final. Cea mai bine clasată echipă absentă la turneu, conform clasamentului FIFA pe națiuni va fi Ucraina, în timp ce regiunea OFC nu va avea reprezentanți la turneul final al Campionatului Mondial de Fotbal pentru prima dată de la ediția din 2002.